Diari Oficial de la Generalitat Valenciana


Sumari del DOGV 7954, del 10-01-2017 (2017/75)

ORDRE JUS/1932/2016, de 9 de desembre, per la qual es publica la relació definitiva d'aprovats del procés selectiu per a l'ingrés en el cos de tramitació processal i administrativa, accés per promoció interna, convocat per l'Ordre JUS/2683/2015, d'1 de desembre
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7954

Data del DOGV
:   10-01-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/75


Data del document
:   09-12-2016

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDRE JUS/1932/2016, de 9 de desembre, per la qual es publica la relació definitiva d'aprovats del procés selectiu per a l'ingrés en el cos de tramitació processal i administrativa, accés per promoció interna, convocat per l'Ordre JUS/2683/2015, d'1 de desembre [2017/75]  
Finalitzades les fases d'oposició i de concurs de les proves selectives per a ingrés en el cos de tramitació processal i administrativa, accés per promoció interna, convocades per l'Ordre JUS/2683/2015, d'1 de desembre (BOE 15 de desembre) i rebuda del tribunal qualificador la relació d'aspirants que les han superades, aquest ministeri, de conformitat amb el que disposa la base quinzena de l'Ordre JUS/2170/2015, de 14 d'octubre (BOE 19 d'octubre) i en les bases 7.7 i 8 de la JUS/2683/2015, d'1 de desembre, ha acordat:  
  
  
Primer  
Fer pública la relació d'aspirants que han superat les proves selectives, que consta en l'annex II d'aquesta ordre.  
  
Segon  
Incrementar 3 punts l'apartat de serveis prestats de la fase de concurs a María Isabel Muñoz Mateo, àmbit territorial de la Comunitat Valenciana, per error aritmètic, i 5 punts a María Teresa Sancho Palomo en l'apartat d'idiomes, àmbit territorial de Catalunya, per estimació del recurs administratiu interposat.  
  
Tercer  
En el termini de 20 dies naturals, comptadors a partir de l'endemà de la publicació d'aquesta ordre en el Boletín Oficial del Estado, els aspirants que consten en l'annex II presentaran en el Registre General d'aquest ministeri, Secretaria d'Estat de Justícia, carrer de la Bolsa, número 8, 28492 Madrid o pels mitjans previstos en la normativa vigent, la documentació següent:  
a) Certificat mèdic acreditatiu de no patir malaltia ni defecte físic o psíquic que impossibilite per a l'exercici de les funcions pròpies del cos de tramitació processal i administrativa, expedit per un facultatiu de medicina general del Sistema Nacional de Salut.  
  
Els aspirants en servei actiu podran substituir aquest document per una declaració jurada o promesa del fet que mantenen tots els requisits i circumstàncies exigides en l'anterior nomenament com a funcionari de carrera o bé un certificat d'ofici per l'administració responsable.  
  
b) Els aspirants que tinguen la condició legal de persona amb discapacitat, amb grau igual o superior al 33 per cent hauran de presentar certificat dels òrgans competents que acredite aquesta condició i la seua capacitat funcional per a exercir les tasques i funcions pròpies del cos de tramitació processal i administrativa.  
c) Declaració jurada de no trobar-se comprés en causa d'incompatibilitat ni estar inhabilitat per a l'exercici de funcions públiques, en via disciplinària o judicial, ni haver sigut separat per mitjà de procediment disciplinari del servei de qualsevol de les administracions públiques, llevat que haguera sigut rehabilitat (annex I).  
El certificat d'antecedents penals serà aportat d'ofici pel Ministeri de Justícia.  
d) Els aspirants que, en la sol·licitud de participació inicial, no hagen prestat expressament el seu consentiment perquè les dades d'identitat personal i les referides a les titulacions o certificats acadèmics puguen ser consultades i verificades d'ofici per l'òrgan instructor d'aquest procés selectiu hauran d'aportar també:  
- Dos fotocòpies del document nacional d'identitat o equivalent.  
- Fotocòpia compulsada del títol exigit en la convocatòria o certificat acadèmic acreditatiu d'haver aprovat totes les assignatures que el capaciten per a l'obtenció d'aquest amb el resguard justificatiu d'haver abonat els drets per a la seua expedició.  
e) En el cas de titulacions obtingudes a l'estranger s'haurà de presentar fotocòpia compulsada de la documentació que acredite la seua homologació o convalidació, si és el cas, als efectes acadèmics i professionals. Aquest requisit no serà aplicable als aspirants que hagueren obtingut el reconeixement de la qualificació professional en l'àmbit de les professions regulades, a l'empara de les disposicions del dret de la Unió Europea.  
En vista de la impossibilitat, degudament justificada, de presentar els documents anteriorment esmentats, podrà acreditar-se que es posseeixen les condicions exigides en la convocatòria per mitjà de qualsevol mitjà de prova admissible en dret.  
D'acord amb l'ordre de convocatòria, serà necessari complir tots els requisits assenyalats en la base setena de les bases comunes i estar en possessió o en condicions d'obtindre, en la data de finalització del termini de presentació de sol·licituds, el títol de Batxiller o Tècnic. S'haurà de tindre en compte, a més, el que estableix l'ordre EDU/1603/2009, de 10 de juny (BOE 17 de juny) per la qual s'estableixen equivalències amb els títols de Graduat en Educació Secundària Obligatòria i de Batxiller regulats en la Llei orgànica 2/2006, de 3 de maig, d'Educació.  
Els que dins del termini fixat i excepte causa de força major no hagen presentat la documentació o de l'examen d'aquesta es deduïra que no tenen algun dels requisits establits no podran ser nomenats funcionaris i quedaran anul·lades les seues actuacions, sense perjuí de la responsabilitat en què hagueren pogut incórrer per falsedat en la sol·licitud inicial.  
La sol·licitud de destinació s'ajustarà als requeriments que establisquen l'ordre corresponent del Ministeri de Justícia i les resolucions de les comunitats autònomes en cada àmbit territorial.  
  
Quart  
Els aspirants presentaran l'anterior documentació amb un escrit en el qual conste: cognoms i nom, número de document nacional d'identitat, cos a què accedeixen i torn, àmbit territorial, número d'ordre obtingut i telèfon de contacte, a fi d'agilitzar la identificació en la revisió de documents.  
  
Cinqué  
Contra la present ordre podrà interposar-se un recurs potestatiu de reposició, davant d'aquest departament en el termini d'un mes o contenciós administratiu davant dels jutjats centrals del contenciós administratiu, en el termini de dos mesos. El termini, en ambdós casos, es comptarà a partir de l'endemà de la publicació en el Boletín Oficial del Estado.  
  
Madrid, 9 de desembre de 2016  
  
El ministre de Justícia, p. d. (O JUS/ 696/2015, de 16 d'abril),   
el director general de Relacions amb l'Administració de Justícia,   
JOAQUÍN DELGADO MARTÍN.  
  
  
ANNEX I  
  
(Nom i cognoms) ..., amb domicili a..., de ... anys d'edat, amb document nacional d'identitat número ..., declara sota jurament o promesa, a l'efecte de ser nomenat/ada funcionari/ària del cos de tramitació processal i administrativa, que no ha sigut separat/ada del servei de cap de les administracions públiques i que no es troba inhabilitat/ada per a l'exercici de funcions públiques ni comprés/esa en cap de les causes d'incapacitat i incompatibilitat establides en les disposicions legals.  
  
..., ... d ... de 2016  
  
El/la declarant,